Rettens dom (Anden Afdeling) af 10. november 2017 – Jema Energy mod Fusion for Energy
(Sag T-668/15)
»Offentlige vareindkøbskontrakter – udbudsprocedure – levering af et system til konvertering af strømforsyning ved accelerationsnet – afvisning af et bud fra en tilbudsgiver – gennemsigtighed – retssikkerhed – ligebehandling – proportionalitet«
1.      Den Europæiske Unions offentlige kontrakter – udbudsprocedure – forpligtelse til at overholde princippet om ligebehandling af de bydende – nødvendighed at sikre lige chancer og at overholde gennemsigtighedsprincippet – rækkevidde – den ordregivende myndigheds senere specifikation af et udvælgelseskriterium, som de bydende forinden var blevet gjort bekendt med – lovlig – betingelser
(jf. præmis 21, 29 og 31)
2.      Den Europæiske Unions offentlige kontrakter – indgåelse af en aftale efter udbud – udvælgelseskriterier – fortolkning
(jf. præmis 35)
3.      Den Europæiske Unions offentlige kontrakter – indgåelse af en aftale efter udbud – udvælgelseskriterier – pligt til at affatte dem klart og forståeligt – bedømmelse i forbindelse med udbud, der vedrører tekniske og specialiserede varer – hensyntagen til de bydendes viden og erfaring
(jf. præmis 37 og 40)
4.      Den Europæiske Unions offentlige kontrakter – indgåelse af en aftale efter udbud – institutions forpligtelse til at udøve sin mulighed for at kontakte med en bydende efter åbning af buddene – betingelse – udøvelse under overholdelse af princippet om god forvaltningsskik, ligebehandlingsprincippet, proportionalitetsprincippet og retssikkerhedsprincippet – afvisning af bud, der indeholder uklarheder, der let kan fjernes uden at den bydende mulighed gives for at præcisere – ikke tilladt – tilsidesættelse af princippet om god forvaltningsskik
(jf. præmis 53, 54, 56, 59 og 60)
5.      EU-ret – principper – beskyttelse af den berettigede forventning – grænser – den Europæiske Unions offentlige kontrakter – kommunikation mellem den ordregivende myndighed og en bydende som led i et offentligt udbud – ingen mulighed for at påberåbe sig en berettiget forventning
(jf. præmis 65)
6.      Den Europæiske Unions offentlige kontrakter – indgåelse af en aftale efter udbud – institutionernes skønsbeføjelser – udvælgelseskriterier – pligt til at overholde proportionalitetsprincippet, ligebehandlingsprincippet og forbuddet mod forskelsbehandling
(jf. præmis 73 og 74)
7.      EU-ret – principper – proportionalitet – rækkevidde
(Art. 5, stk. 4, TEUF)
(jf. præmis 75)
8.      Tilnærmelse af lovgivningerne – fremgangsmåder med hensyn til indgåelse af offentlige bygge- og anlægskontrakter og tjenesteydelseskontrakter – direktiv 2014/24 – anvendelse ratione temporis – den ordregivende myndigheds beslutning om valg af, hvilken procedure der skal følges med henblik på indgåelsen, som blev truffet, inden fristen for at gennemføre det nævnte direktiv udløb – direktivet finder ikke anvendelse – fortolkning af forordning 2004/18 og direktiv 2014/24 – betingelser
(Europa-Parlamentets og Rådets direktiv 2004/18 og 2014/24, art. 91)
(jf. præmis 87 og 91)
9.      Den Europæiske Unions offentlige kontrakter – udbudsprocedure – anvendelse af regler eller principper, der er fastlagt eller fastsat inden for rammerne af direktiverne om indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter – udtrykkelig henvisning til disse direktiver i de regler, der gælder for den nævnte procedure – krav om en ensartet anvendelse af EU-retten
(Europa-Parlamentets og Rådets direktiv 2004/18)
(jf. præmis 93 og 94)
10.    Tilnærmelse af lovgivningerne – fremgangsmåder med hensyn til indgåelse af offentlige bygge- og anlægskontrakter og tjenesteydelseskontrakter – direktiv 2004/18 – anvendelsesområde – kontrakter indgået i medfør af en international organisations specifikke procedure – ikke omfattet – begrebet international organisation – Det Europæiske Fællesforetagende for ITER og Fusionsenergiudvikling – omfattet
[Europa-Parlamentets og Rådets direktiv 2004/18, art. 15, litra c); Kommissionens afgørelse 2007/198, tiende betragtning og art. 1, stk. 4]
(jf. præmis 96)
11.    Den Europæiske Unions offentlige kontrakter – udbudsprocedure – forpligtelse til at overholde princippet om ligebehandling af de bydende – nødvendigt at sikre tilbud indkaldt fra så bred en kreds som muligt – pligt til ikke begrænse konkurrencen – rækkevidde
(jf. præmis 99-103)
12.    Den Europæiske Unions offentlige kontrakter – udbudsprocedure – pligt til at overholde princippet om gennemsigtighed – rækkevidde
(jf. præmis 106)
13.    Retslig procedure – stævning – påstande – ændring under sagens behandling – betingelse
[Statutten for Domstolen, art. 21, stk. 1, og art. 53, stk. 1; Rettens procesreglement, art. 76, litra e), og art. 84, stk. 1]
(jf. præmis 110)
Angående
Søgsmål støttet på artikel 263 TEUF med påstand om annullation af afgørelsen truffet af Det Europæiske Fællesforetagende for ITER og Fusionsenergiudvikling den 21. september 2015 inden for rammerne af udbudsproceduren F4E-OPE-278, hvorved sagsøgerens bud på delkontrakt nr. 1 vedrørende levering af et system til konvertering af strømforsyning ved højhastighedsnet (AGPS-CS) blev afvist.
Konklusion
1)
Det Europæiske Fællesforetagende for ITER og Fusionsenergiudvikling frifindes.
2)
Jema Energy, SA betaler sagsomkostningerne.